               EUROPSKA KOMISIJA
            Bruxelles, 5.2.2021.
            COM(2021) 58 final
            2021/0032(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156

               OBRAZLOŽENJE

               1.PREDMET PRIJEDLOGA

               Ovo je prijedlog odluke o utvrđivanju stajališta koje treba zauzeti u ime Unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu (radna skupina WP.29) u vezi s donošenjem novih pravilnika UN-a i izmjena postojećih pravilnika UN-a, izmjena postojećeg globalnog tehničkog pravilnika UN-a i nove Zajedničke rezolucije te izmjena Konsolidirane rezolucije.

               2.KONTEKST PRIJEDLOGA

               2.1.Sporazum iz 1958. i Sporazum iz 1998.

               Cilj je Sporazuma Gospodarske komisije Ujedinjenih naroda za Europu („UNECE”) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) i Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) izraditi usklađene zahtjeve s ciljem uklanjanja tehničkih prepreka trgovini motornim vozilima među ugovornim strankama UNECE-a i osigurati da takva vozila pružaju visoku razinu sigurnosti i zaštite okoliša. Sporazumi su za EU stupili na snagu 24. ožujka 1998. odnosno 15. veljače 2000. Njihovom primjenom upravlja UNECE-ov Svjetski forum za usklađivanje pravilnika o vozilima (Radna skupina 29 ili WP.29).

               2.2. Svjetski forum za usklađivanje pravilnika o vozilima Gospodarske komisije Ujedinjenih naroda za Europu (UNECE) – Radna skupina 29 ili WP. 29

               WP.29 je jedinstven okvir za rad na globalno usklađenim pravilnicima o vozilima. To je stalna radna skupina u institucionalnom okviru Ujedinjenih naroda s posebnim mandatom i poslovnikom. Funkcionira kao globalni forum za otvorene rasprave o pravilnicima o motornim vozilima i o provedbi Revidiranog sporazuma iz 1958. i Usporednog sporazuma. Svaka zemlja članica Ujedinjenih naroda i svaka regionalna organizacija za gospodarsku integraciju koju su osnovale članice Ujedinjenih naroda može u potpunosti sudjelovati u aktivnostima radne skupine WP.29 te može postati ugovorna stranka sporazumâ o vozilima čijom primjenom upravlja radna skupina WP.29. Europska unija stranka je tih sporazuma
                  1
               .

               Sastanci UNECE-ove radne skupine WP.29 održavaju se triput godišnje, tj. u ožujku, lipnju i studenome. Na svakom se sastanku mogu donositi novi pravilnici UN-a, novi globalni tehnički pravilnici UN-a, izmjene postojećih pravilnika UN-a i rezolucija na temelju Revidiranog sporazuma iz 1958. te izmjene postojećih globalnih tehničkih pravilnika UN-a i rezolucija na temelju Usporednog sporazuma kako bi se u obzir uzeo tehnički napredak. Prije svakog sastanka radne skupine WP.29 o tim se izmjenama prvo raspravlja na tehničkoj razini u specijaliziranim pomoćnim tijelima radne skupine WP.29.

               Potom se glasuje na razini radne skupine WP.29 (tj. kvalificiranom većinom ugovornih stranaka koje su prisutne i glasuju za prijedloge na temelju Revidiranog sporazuma iz 1958. te konsenzusom ugovornih stranaka koje su prisutne i glasuju za prijedloge na temelju Usporednog sporazuma).

               Stajalište koje u ime Unije treba zauzeti o novim pravilnicima i globalnim tehničkim pravilnicima i o njihovim izmjenama, dopunama i ispravcima te o rezolucijama utvrđuje se prije svakog sastanka radne skupine WP.29 odlukom Vijeća na temelju članka 218. stavka 9. UFEU-a.

               2.3. Predviđeni akt radne skupine WP.29

               Na 183. sjednici, koja će se održati od 9. do 11. ožujka 2021., radna skupina WP.29 može donijeti prijedloge izmjena pravilnika UN-a br. 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, prijedlog izmjena Globalnog tehničkog pravilnika br. 9, prijedlog izmjena Konsolidirane rezolucije R.E.5, prijedloge četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, prijedlog nove Zajedničke rezolucije M.R.4, prijedloge dokumenata za tumačenje pravilnika UN-a br. 155 i 156 te prijedlog smjernica za elemente učinkovitosti uređaja za snimanje podataka o događaju.

               3. STAJALIŠTE KOJE TREBA ZAUZETI U IME UNIJE

               Sustavom WP.29 poboljšava se međunarodno usklađivanje normi za vozila. Sporazum iz 1958. ima ključnu ulogu u postizanju tog cilja jer proizvođači iz EU-a mogu poslovati na temelju zajedničkog skupa homologacijskih pravilnika i pritom biti sigurni da će ugovorne stranke njihove proizvode smatrati proizvodima koji su u skladu s nacionalnim zakonodavstvom. Time je, na primjer, omogućeno da se Uredbom (EZ) br. 661/2009 o općoj sigurnosti motornih vozila stavi izvan snage više od 50 direktiva EU-a i da ih se zamijeni odgovarajućim pravilnicima sastavljenima na temelju Sporazuma iz 1958.

               Sličan je pristup primijenjen u slučaju Uredbe (EU) 2018/858 Europskog parlamenta i Vijeća
                  2
               , kojom se utvrđuju administrativne odredbe i tehnički zahtjevi za homologaciju i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije.

               Šest mjeseci nakon što radna skupina WP.29 donese prijedloge izmjena pravilnika UN-a ili nove pravilnike UN-a i izvršni tajnik UNECE-a obavijesti ugovorne stranke o tim aktima, oni mogu konačno stupiti na snagu i mogu se prenijeti u primjenjive nacionalne pravilnike svake ugovorne stranke ako ne bude prigovora ugovornih stranaka koje čine blokirajuću manjinu. Prijenos u EU-u dovršen je nakon objave tih akata u Službenom listu EU-a.

               Stoga je potrebno definirati stajalište Unije o:

               –prijedlozima izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, koji se odnose na ažuriranje odredaba o kočnom sustavu teških vozila, kočnicama vozila kategorija M1 i N1, protuprovalnim uređajima za motorna vozila, gumama za osobna vozila, gospodarskim vozilima, poljoprivrednim vozilima, njihovim prikolicama, vozilima kategorije L, emisijama buke motocikala, uređajima za neizravno gledanje, ugradnji uređaja za osvjetljavanje i svjetlosnu signalizaciju motornih vozila, vozila kategorije L3, mopeda i poljoprivrednih vozila, o vozilima s pogonom na ukapljeni naftni plin, uređajima za upravljanje, alarmnim sustavima vozila, glavnim svjetlima sa svjetlosnim izvorima s izbojem u plinu, općim konstrukcijskim zahtjevima za autobuse, glavnim svjetlima koja emitiraju asimetrični kratki snop, protuprovalnim i alarmnim sustavima, otporu kotrljanja guma, buci kotrljanja i prianjanju na mokroj podlozi, ponašanju materijala pri gorenju, sustavima prilagodljivog prednjeg osvjetljenja, zamjenskim kotačima za osobna vozila, prednjem vidnom polju, sustavu za nadzor tlaka u gumama, postavljanju guma, svjetlosnoj signalizaciji, uređajima za osvjetljavanje ceste, katadiopterima (RRD), naprednom sustavu za kočenje u nuždi vozila kategorija M1 i N1, automatskom sustavu za zadržavanje u prometnoj traci, globalno usklađenim ispitnim postupcima za laka vozila (WLTP) i uređaju za snimanje podataka o događaju,

               –prijedlogu novog pravilnika UN-a o uređaju za snimanje podataka o događaju,

               –prijedlogu novog pravilnika UN-a o zaštiti motornih vozila od neovlaštene uporabe i homologaciji uređaja za zaštitu od neovlaštene uporabe,

               –prijedlogu novog pravilnika UN-a o homologaciji naprava za imobilizaciju vozila i homologaciji vozila s obzirom na njegovu napravu za imobilizaciju,

               –prijedlogu novog pravilnika UN-a o homologaciji alarmnog sustava vozila i homologaciji vozila s obzirom na njegov alarmni sustav,

               –prijedlogu izmjena Globalnog tehničkog pravilnika UN-a br. 9 koji se odnosi na sigurnost pješaka,

               –prijedlogu izmjena Konsolidirane rezolucije (R.E.5) o zajedničkim specifikacijama kategorija izvora svjetlosti,

               –prijedlogu nove Zajedničke rezolucije (M.R.4) o staklu panoramskog krovnog otvora,

               koji će biti podneseni na glasovanje na sastanku radne skupine WP.29 koji će se održati od 9. do 11. ožujka 2021. Potrebno je također definirati stajalište Unije o:

               –prijedlozima dokumenata za tumačenje pravilnika UN-a br. 155 i 156.

               Unija bi trebala podržati donošenje navedenih akata jer su u skladu s politikom Unije o unutarnjem tržištu u pogledu automobilske industrije te s prometnom, klimatskom i energetskom politikom Unije. Međutim, da bi Unija mogla glasovati za novi pravilnik UN-a o uređaju za snimanje podataka o događaju i njegov niz izmjena 01, zajedno s nizom 01 Pravilnika UN-a treba razmatrati i neslužbeni dokument koji je podnijela Europska komisija i kojim se izmjenjuju prijelazne odredbe. Cilj predložene izmjene jest uskladiti datume početka primjene izmijenjenog pravilnika UN-a s Uredbom (EU) 2019/2144 Europskog parlamenta i Vijeća kojom se propisuje da novi tipovi vozila moraju biti opremljeni uređajem za snimanje podataka o događaju od 6. srpnja 2022., a sva vozila od 7. srpnja 2024.

               Svi ti akti imaju vrlo pozitivan učinak na konkurentnost automobilskog sektora EU-a i međunarodnu trgovinu. Glasovanjem za te akte potaknut će se tehnološki napredak, omogućiti prednosti ekonomije razmjera, spriječiti fragmentacija unutarnjeg tržišta i osigurati jednaka primjena automobilskih standarda u cijeloj Uniji.

               S druge strane, s obzirom na to da Unija ne primjenjuje jedinstvene odredbe Pravilnika UN-a o posebnim signalnim svjetlima upozorenja, nije potrebno utvrditi stajalište Unije o prijedlogu izmjena Pravilnika UN-a br. 65, koji razmatra UNECE-ova radna skupina WP.29.

               Prijedlog smjernica o elementima učinkovitosti uređaja za snimanje podataka o događaju još nije pripremljen za glasovanje na sastanku radne skupine WP.29 u ožujku 2021. te ga treba dodatno razmotriti specijalizirano pomoćno tijelo radne skupine WP.29.

               Obraćanje vanjskim stručnjacima nije relevantno za ovaj prijedlog. Međutim, pregledat će ga Tehnički odbor za motorna vozila.

               4.PRAVNA OSNOVA

               4.1.
                     Postupovnopravna osnova

               4.1.1.
                     Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  3
               .

               4.1.2.
                     Primjena na ovaj predmet

               Radna skupina WP.29 je tijelo u kojem ugovorne stranke UNECE-a raspravljaju o provedbi Revidiranog sporazuma iz 1958. i Usporednog sporazuma.

               Akti koje je radna skupina WP.29 pozvana donositi su akti koji proizvode pravne učinke.

               Pravilnici UN-a iz predviđenog akta bit će obvezujući za Uniju te zajedno s globalnim tehničkim pravilnicima UN-a i rezolucijama UN-a mogu bitno utjecati na sadržaj zakonodavstva EU-a u području homologacije vozila.

               Predviđenim aktima ne dopunjuje se niti mijenja institucionalni okvir Sporazuma.

               Stoga je postupovnopravna osnova za predloženu Odluku članak 218. stavak 9. UFEU-a.

               4.2.
                     Materijalnopravna osnova

               4.2.1.
                     Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojem se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, naime onoj koju zahtijeva glavni ili prevladavajući cilj ili element.

               4.2.2. Primjena na ovaj predmet

               Glavni cilj i sadržaj predviđenog akta odnose se na usklađivanje propisa. Stoga je materijalnopravna osnova predložene odluke članak 114. UFEU-a.

               4.3.
                     Zaključak

               Pravna osnova predložene odluke trebao bi biti članak 114. UFEU-a u vezi s člankom 218. stavkom 9. UFEU-a.

               2021/0032 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 97/836/EZ
                  4
                pristupila Sporazumu Gospodarske komisije Ujedinjenih naroda za Europu (UNECE) o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”). Revidirani sporazum iz 1958. stupio je na snagu 24. ožujka 1998.

               (2)Unija je Odlukom Vijeća 2000/125/EZ
                  5
                pristupila Sporazumu o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”). Usporedni sporazum stupio je na snagu 15. veljače 2000.

               (3)Uredbom (EU) 2018/858 Europskog parlamenta i Vijeća
                  6
                utvrđene su administrativne odredbe i tehnički zahtjevi za homologaciju i stavljanje na tržište svih novih vozila, sustava, sastavnih dijelova i zasebnih tehničkih jedinica. Tom su uredbom pravilnici doneseni na temelju Revidiranog sporazuma iz 1958. („pravilnici UN-a”) uključeni u homologacijski sustav EU-a kao zahtjevi za homologaciju tipa ili kao alternativa zakonodavstvu Unije.

               (4)Na temelju članka 1. Revidiranog sporazuma iz 1958. i članka 6. Usporednog sporazuma UNECE-ov Svjetski forum za usklađivanje pravilnikâ o vozilima (UNECE-ova radna skupina WP.29) može donijeti prijedloge izmjena pravilnikâ UN-a, globalnih tehničkih pravilnika UN-a i rezolucija UN-a te prijedloge novih pravilnika UN-a, globalnih tehničkih pravilnika UN-a i rezolucija UN-a o homologaciji vozila. Uz to, u skladu s tim odredbama UNECE-ova radna skupina WP.29 može donijeti prijedloge za ovlaštenja za izradu izmjena globalnih tehničkih pravilnika UN-a ili za izradu novih globalnih tehničkih pravilnika UN-a i može donositi prijedloge za produljenje ovlaštenja za globalne tehničke pravilnike UN-a.

               (5)Na 183. sjednici Svjetskog foruma, koja će se održati od 9. do 11. ožujka 2021., UNECE-ova radna skupina WP.29 može donijeti prijedloge izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, prijedlog izmjena Globalnog tehničkog pravilnika br. 9, prijedlog izmjena Konsolidirane rezolucije R.E.5, prijedloge četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav te prijedlog nove Zajedničke rezolucije M.R.4. Nadalje, UNECE-ova radna skupina WP.29 treba donijeti prijedloge dokumenata za tumačenje pravilnika UN-a br. 155 i 156.

               (6)Primjereno je utvrditi stajalište koje u ime Unije treba zauzeti u UNECE-ovoj radnoj skupini WP.29 u vezi s donošenjem tih prijedloga jer će ti pravilnici UN-a biti obvezujući za Uniju i zajedno s globalnim tehničkim pravilnicima UN-a, Konsolidiranom rezolucijom i Zajedničkom rezolucijom moći presudno utjecati na sadržaj prava Unije u području homologacije vozila.

               (7)S obzirom na iskustvo i tehnički napredak potrebno je izmijeniti ili dopuniti zahtjeve koji se odnose na određene elemente ili obilježja obuhvaćene pravilnicima UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i Pravilnikom UN-a o uređaju za snimanje podataka o događaju te Konsolidiranom rezolucijom R.E.5.

               (8)Uz to je potrebno izmijeniti neke odredbe Globalnog tehničkog pravilnika UN-a br. 9.

               (9)Kako bi se omogućio tehnički napredak i poboljšala sigurnost vozila, potrebno je donijeti četiri nova pravilnika UN-a: o uređaju za snimanje podataka o događaju, zaštiti motornih vozila od neovlaštene uporabe i homologaciji uređaja za zaštitu od neovlaštene uporabe, homologaciji naprava za imobilizaciju vozila i homologaciji vozila s obzirom na njegovu napravu za imobilizaciju te homologaciji alarmnog sustava vozila i homologaciji vozila s obzirom na njegov alarmni sustav. Istodobno je potrebno donijeti novu Zajedničku rezoluciju M.R.4 o staklu panoramskog krovnog otvora,

               DONIJELO JE OVU ODLUKU:

               Članak 1.

               Na 183. sjednici UNECE-ova Svjetskog foruma za usklađivanje pravilnika o vozilima, koja će se održati od 9. do 11. ožujka 2021., stajalište koje treba zauzeti u ime Unije jest da se glasuje za prijedloge navedene u Prilogu ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Predsjednik

                     Za Vijeće

                     Predsjednik

                     (1)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (2)

                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (4)

                        Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”) (SL L 346, 17.12.1997., str. 78.).

                     (5)

                        Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

                     (6)

                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).

    ---documentbreak---

               EUROPSKA KOMISIJA
            Bruxelles, 5.2.2021.
            COM(2021) 58 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije na Svjetskom forumu za usklađivanje pravilnika o vozilima Gospodarske komisije Ujedinjenih naroda za Europu o prijedlozima izmjena pravilnika UN-a br. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 i pravilnika UN-a o uređaju za snimanje podataka o događaju, o prijedlogu izmjena Globalnog tehničkog pravilnika br. 9, o prijedlogu izmjena Konsolidirane rezolucije R.E.5, o prijedlozima četiriju novih pravilnika UN-a koji se odnose na uređaj za snimanje podataka o događaju, zaštitu motornih vozila od neovlaštene uporabe i homologaciju uređaja za zaštitu od neovlaštene uporabe, homologaciju naprava za imobilizaciju vozila i homologaciju vozila s obzirom na njegovu napravu za imobilizaciju te homologaciju alarmnog sustava vozila i homologaciju vozila s obzirom na njegov alarmni sustav, o prijedlogu nove Zajedničke rezolucije M.R.4 te o prijedlozima dokumenata za tumačenje pravilnika UN-a br. 155 i 156

               PRILOG

                        Pravilnik br.

                        Naslov točke dnevnog reda

                        Oznaka dokumenta
                           1

                        13

                        Prijedlog dopune 18. nizu izmjena 11 Pravilnika UN-a br. 13

                        ECE/TRANS/WP.29/2021/12

                        13-H

                        Prijedlog dopune 2. nizu izmjena 01 Pravilnika UN-a br. 13-H

                        ECE/TRANS/WP.29/2021/13

                        18

                        Prijedlog dopune 04. nizu izmjena 03 Pravilnika UN-a br. 18

                        ECE/TRANS/WP.29/2021/23

                        30

                        Prijedlog dopune 23. nizu izmjena 02 Pravilnika UN-a br. 30

                        ECE/TRANS/WP.29/2021/2

                        41

                        Prijedlog novog niza izmjena 05 Pravilnika UN-a br. 41

                        ECE/TRANS/WP.29/2021/3

                        41

                        Prijedlog dopune 9. nizu izmjena 04 Pravilnika UN-a br. 41

                        ECE/TRANS/WP.29/2021/4

                        46

                        Prijedlog dopune 9. nizu izmjena 04 Pravilnika UN-a br. 46

                        ECE/TRANS/WP.29/2021/19

                        48

                        Prijedlog dopune 19. nizu izmjena 04 Pravilnika UN-a br. 48

                        ECE/TRANS/WP.29/2021/28

                        48

                        Prijedlog dopune 14. nizu izmjena 05 Pravilnika UN-a br. 48

                        ECE/TRANS/WP.29/2021/29

                        48

                        Prijedlog dopune 14. nizu izmjena 06 Pravilnika UN-a br. 48

                        ECE/TRANS/WP.29/2021/30

                        48

                        Prijedlog dopune 1. nizu izmjena 07 Pravilnika UN-a br. 48

                        ECE/TRANS/WP.29/2021/31

                        53

                        Prijedlog dopune 4. nizu izmjena 02 Pravilnika UN-a br. 53

                        ECE/TRANS/WP.29/2021/32

                        53

                        Prijedlog dopune 1. nizu izmjena 03 Pravilnika UN-a br. 53

                        ECE/TRANS/WP.29/2021/33

                        54

                        Prijedlog dopune 24. izvornom nizu izmjena Pravilnika UN-a br. 54

                        ECE/TRANS/WP.29/2021/5

                        67

                        Prijedlog dopune 1. nizu izmjena 03 Pravilnika UN-a br. 67

                        ECE/TRANS/WP.29/2021/20

                        67

                        Prijedlog dopune 3. nizu izmjena 02 Pravilnika UN-a br. 67

                        ECE/TRANS/WP.29/2021/21

                        74

                        Prijedlog dopune 13. nizu izmjena 01 Pravilnika UN-a br. 74

                        ECE/TRANS/WP.29/2021/35

                        74

                        Prijedlog dopune 1. nizu izmjena 02 Pravilnika UN-a br. 74

                        ECE/TRANS/WP.29/2021/36

                        75

                        Prijedlog dopune 19. izvornom nizu izmjena Pravilnika UN-a br. 75

                        ECE/TRANS/WP.29/2021/6

                        79

                        Prijedlog dopune 4. nizu izmjena 03 Pravilnika UN-a br. 79

                        ECE/TRANS/WP.29/2021/14

                        86

                        Prijedlog dopune 3. nizu izmjena 01 Pravilnika UN-a br. 86

                        ECE/TRANS/WP.29/2021/37

                        97

                        Prijedlog dopune 9. nizu izmjena 01 Pravilnika UN-a br. 97

                        ECE/TRANS/WP.29/2021/24

                        98

                        Prijedlog dopune 10. nizu izmjena 01 Pravilnika UN-a br. 98

                        ECE/TRANS/WP.29/2021/38

                        98

                        Prijedlog dopune 2. nizu izmjena 02 Pravilnika UN-a br. 98

                        ECE/TRANS/WP.29/2021/39

                        106

                        Prijedlog nacrta dopune 19. izvornom nizu izmjena Pravilnika UN-a br. 106

                           ECE/TRANS/WP.29/2021/

                        7

                        107

                        Prijedlog niza izmjena 09 Pravilnika UN-a br. 107

                           ECE/TRANS/WP.29/2021/

                        26

                        113

                        Prijedlog dopune 7. nizu izmjena 01 Pravilnika UN-a br. 113

                           ECE/TRANS/WP.29/2021/

                        40

                        113

                        Prijedlog dopune 1. nizu izmjena 02 Pravilnika UN-a br. 113

                           ECE/TRANS/WP.29/2021/

                        41

                        113

                        Prijedlog dopune 2. nizu izmjena 03 Pravilnika UN-a br. 113

                           ECE/TRANS/WP.29/2021/

                        42

                        116

                        Prijedlog dopune 08. izvornoj verziji Pravilnika UN-a br. 116

                           ECE/TRANS/WP.29/2021/

                        25

                        117

                        Prijedlog dopune 13. nizu izmjena 02 Pravilnika UN-a br. 117

                        ECE/TRANS/WP.29/2021/8

                        118

                        Prijedlog niza izmjena 04 Pravilnika UN-a br. 118

                        ECE/TRANS/WP.29/2021/27

                        123

                        Prijedlog dopune 10. nizu izmjena 01 Pravilnika UN-a br. 123

                        ECE/TRANS/WP.29/2021/43

                        123

                        Prijedlog dopune 2. nizu izmjena 02 Pravilnika UN-a br. 123

                        ECE/TRANS/WP.29/2021/44

                        124

                        Prijedlog dopune 2. izvornom nizu izmjena Pravilnika UN-a br. 124

                        ECE/TRANS/WP.29/2021/9

                        125

                        Prijedlog dopune 3. nizu izmjena 01 Pravilnika UN-a br. 125

                        ECE/TRANS/WP.29/2021/22

                        141

                        Prijedlog novog niza izmjena 01 Pravilnika UN-a br. 141

                        ECE/TRANS/WP.29/2021/10/Rev.1

                        142

                        Prijedlog novog niza izmjena 01 Pravilnika UN-a br. 142

                        ECE/TRANS/WP.29/2021/11

                        148

                        Prijedlog dopune 3. izvornom nizu izmjena Pravilnika UN-a br. 148

                        ECE/TRANS/WP.29/2021/45

                        149

                        Prijedlog dopune 3. izvornom nizu izmjena Pravilnika UN-a br. 149

                        ECE/TRANS/WP.29/2021/46

                        150

                        Prijedlog dopune 3. izvornom nizu izmjena Pravilnika UN-a br. 150

                        ECE/TRANS/WP.29/2021/47

                        152

                        Prijedlog dopune 3. izvornoj verziji Pravilnika UN-a br. 152

                        ECE/TRANS/WP.29/2021/15

                        152

                        Prijedlog dopune 2. nizu izmjena 01 Pravilnika UN-a br. 152

                        ECE/TRANS/WP.29/2021/16

                        152

                        Prijedlog niza izmjena 02 Pravilnika UN-a br. 152

                        ECE/TRANS/WP.29/2021/18

                        154

                        Prijedlog dopune 1. izvornoj verziji Pravilnika UN-a br. 154

                        ECE/TRANS/WP.29/2021/56

                        154

                        Prijedlog dopune 1. nizu izmjena 01 Pravilnika UN-a br. 154

                        ECE/TRANS/WP.29/2021/57

                        157

                        Prijedlog dopune 1. izvornoj verziji Pravilnika UN-a br. 157

                        ECE/TRANS/WP.29/2021/17

                        Novi pravilnik UN-a

                        Prijedlog novog pravilnika UN-a o uređaju za snimanje podataka o događaju

                        ECE/TRANS/WP.29/2020/123/Rev.1

                        Novi pravilnik UN-a

                        Prijedlog niza izmjena 01 Pravilnika UN-a o uređaju za snimanje podataka o događaju

                        ECE/TRANS/WP.29/2021/58,

                        WP29-183-03

                        Novi pravilnik UN-a

                        Prijedlog novog pravilnika UN-a o jedinstvenim odredbama o zaštiti motornih vozila od neovlaštene uporabe i homologaciji uređaja za zaštitu od neovlaštene uporabe (sustavima za blokiranje)

                        ECE/TRANS/WP.29/2021/48

                        Novi pravilnik UN-a

                        Prijedlog novog pravilnika UN-a o jedinstvenim tehničkim propisima o homologaciji naprava za imobilizaciju vozila i homologaciji vozila s obzirom na njegovu napravu za imobilizaciju

                        ECE/TRANS/WP.29/2021/49

                        Novi pravilnik UN-a

                        Prijedlog novog pravilnika UN-a o jedinstvenim odredbama o homologaciji alarmnog sustava vozila i homologaciji vozila s obzirom na njegov alarmni sustav

                        ECE/TRANS/WP.29/2021/50

                        Globalni tehnički pravilnik br.

                        Naslov točke dnevnog reda

                        Oznaka dokumenta

                        9

                        Prijedlog izmjene 3. Globalnog tehničkog pravilnika UN-a br. 9

                        ECE/TRANS/WP.29/2021/53,

                        ECE/TRANS/WP.29/2021/54

                        Rezolucija br.

                        Naslov točke dnevnog reda

                        Oznaka dokumenta

                        R.E.5

                        Prijedlog izmjene 6. Konsolidirane rezolucije o zajedničkim specifikacijama kategorija izvora svjetlosti

                        ECE/TRANS/WP.29/2021/51

                        M.R.4

                        Prijedlog nove Zajedničke rezolucije o staklu panoramskog krovnog otvora

                        ECE/TRANS/WP.29/2021/52,

                        ECE/TRANS/WP.29/2021/55

                        Razno

                        Naslov točke dnevnog reda

                        Oznaka dokumenta

                        Dokument za tumačenje

                        Prijedlog dokumenta za tumačenje Pravilnika UN-a br. 155 o kibersigurnosti i sustavu za upravljanje kibersigurnošću

                        ECE/TRANS/WP.29/2021/59

                        Dokument za tumačenje

                        Prijedlog dokumenta za tumačenje Pravilnika UN-a br. 156 o ažuriranju softvera i sustavu za upravljanje ažuriranjem softvera

                        ECE/TRANS/WP.29/2021/60

                     (1)

                        Svi dokumenti na koje se upućuje u tablici dostupni su na:
                  https://unece.org/transport/events/wp29-world-forum-harmonization-vehicle-regulations-183rd-session


               EUROPSKA KOMISIJA
            Bruxelles, 9.2.2021.
            COM(2021) 47 final
            2021/0026(NLE)
            Prijedlog
            ODLUKE VIJEĆA
            o podnošenju, u ime Europske unije, prijedloga za uvrštavanje klorpirifosa u Dodatak A Stockholmskoj konvenciji o postojanim organskim onečišćujućim tvarima

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Stockholmska konvencija o postojanim organskim onečišćujućim tvarima („Konvencija”) stupila je na snagu 17. svibnja 2004. Odobrena je Odlukom Vijeća od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (2006/507/EZ
                     1
                  ) te je stupila na snagu za Europsku zajednicu 14. veljače 2005. Konvencijom se nastoje zaštititi ljudsko zdravlje i okoliš od postojanih organskih onečišćujućih tvari. Konvencijom se osigurava okvir, na temelju načela predostrožnosti, za uklanjanje proizvodnje, uporabe, uvoza i izvoza postojanih organskih onečišćujućih tvari, sigurno rukovanje njima i njihovo zbrinjavanje te uklanjanje ili smanjivanje ispuštanja određenih nenamjernih postojanih organskih onečišćujućih tvari.

                  Uredbom (EU) 2019/1021 Europskog parlamenta i Vijeća
                     2
                   u zakonodavstvu Unije provode se obveze utvrđene Konvencijom i Protokolom o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka („Protokol”), odobrenim Odlukom Vijeća 259/2004/EZ
                     3
                  .

                  Člankom 8. stavkom 1. Konvencije propisuje se da svaka stranka može podnijeti prijedlog Tajništvu za uvrštavanje kemikalije u dodatke A, B i/ili C Konvenciji, koje će zatim revidirati Povjerenstvo za razmatranje postojanih organskih onečišćujućih tvari („Povjerenstvo”) u skladu s člankom 8. stavcima 3. i 4. Prijedlog mora sadržavati informacije navedene u Dodatku D. Na temelju preporuke Povjerenstva Konferencija stranaka odlučuje hoće li uvrstiti određenu tvar u Dodatak A (uklanjanje), Dodatak B (ograničenje) i/ili Dodatak C (nenamjerna proizvodnja). Postupak donošenja izmjena dodataka uređen je člankom 22. Konvencije.

                  Uporaba klorpirifosa kao aktivne tvari u sredstvima za zaštitu bilja i u biocidnim proizvodima zabranjena je u Europskoj uniji na temelju Uredbe (EZ) br. 1107/2009 Europskog parlamenta i Vijeća
                     4
                   odnosno Uredbe (EU) br. 528/2012 Europskog parlamenta i Vijeća
                     5
                  . Osim toga, klorpirifos nije registriran ni za bilo koju drugu uporabu u skladu s Uredbom (EZ) br. 1907/2006 Europskog parlamenta i Vijeća
                     6
                   te ga stoga nije dopušteno proizvoditi ili stavljati na tržište Unije za takvu drugu uporabu u količinama od jedne tone ili više na godišnjoj razini po proizvođaču ili uvozniku.

                  Prema dostupnim informacijama i podacima o intrinzičnim svojstvima klorpirifosa, koji su ocijenjeni u odnosu na kriterije iz Dodatka D Konvenciji, može se zaključiti da je klorpirifos postojan, bioakumulativan i otrovan. Osim toga, klorpirifos podliježe i dalekosežnom prijenosu kroz okoliš te je pronađen u udaljenim područjima kao što je Arktik. S obzirom na te informacije o postojanim, bioakumulativnim i otrovnim svojstvima te svojstvima dalekosežnog prijenosa klorpirifosa, predlaže se da se utvrdi da klorpirifos ispunjava kriterije iz Dodatka D Konvenciji te bi ga se stoga trebalo smatrati postojanom organskom onečišćujućom tvari. Pojedinosti o procjeni dostupne su u znanstvenom dosjeu koji će biti priložen prijedlogu za uvrštavanje klorpirifosa u Dodatak A Stockholmskoj konvenciji.

                  S obzirom na to da je klorpirifos tek nedavno zabranjen za uporabu kao aktivna tvar u sredstvima za zaštitu bilja u Uniji, ne može se isključiti da se klorpirifos i dalje proizvodi za izvoz. Štoviše, čini se da se klorpirifos i dalje proizvodi, upotrebljava i ispušta u drugim zemljama. S obzirom na potencijal za dalekosežni prijenos te kemikalije kroz okoliš, mjere poduzete na nacionalnoj razini ili na razini Unije nisu dovoljne za osiguravanje visoke razine zaštite okoliša i ljudskog zdravlja te je nužno šire međunarodno djelovanje.

                  S obzirom na to da će se sljedeća sjednica Povjerenstva održati u rujnu 2021., primjereno je da Komisija u ime Unije podnese Tajništvu Stockholmske konvencije prijedlog za uvrštavanje klorpirifosa u Dodatak A. Taj će se prijedlog preispitati u skladu s kriterijima i postupcima iz Konvencije prije nego što Konferencija stranaka donese odluku o uvrštenju.

               •Dosljednost s postojećim odredbama politike u određenom području

                  Prijedlog je dosljedan te se njime dopunjuje provedba Uredbe (EU) 2019/1021 kojom se provodi Stockholmska konvencija u Uniji. Potpuno je u skladu s ciljem zaštite ljudskog zdravlja i okoliša od postojanih organskih onečišćujućih tvari.

               •Dosljednost u odnosu na druge politike Unije

                  Prijedlog je u skladu s općim pristupom Uredbe (EZ) br. 1107/2009 i Uredbe (EU) br. 528/2012 u pogledu postojanih, bioakumulativnih i otrovnih tvari jer se u objema propisuju kriteriji kojima se u načelu ne dopuštaju stavljanje na tržište i uporaba tvari koje su postojane, bioakumulativne i otrovne. U Zajedničkom dogovoru
                     7
                   ispituje se odnos između Stockholmske konvencije, Uredbe (EU) 2019/1021 i Uredbe (EZ) br. 1907/2006 u pogledu ograničenja i zahtjeva za odobrenja kako bi se osigurala usklađenost.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna osnova za predloženu Odluku Vijeća je članak 218. stavak 9. UFEU-a, koji je primjerena osnova za akt kojim se utvrđuje stajalište Europske unije u vezi s međunarodnim sporazumom, u ovom slučaju Stockholmskom konvencijom.

                  Materijalnopravna osnova utvrđena je člankom 192. stavkom 1. UFEU-a s obzirom na to da se mjerama dogovorenima u okviru Stockholmske konvencije prvenstveno teži ostvarivanju cilja povezanog s okolišem (tj. uklanjanju postojanih organskih onečišćujućih tvari).

               •Supsidijarnost (za neisključivu nadležnost)

                  Postojane organske onečišćujuće tvari izazivaju zabrinutost u svijetu, a Stockholmska konvencija provodi se u Uniji Uredbom (EU) 2019/1021. Budući da je Unija stranka Konvencije, primjereno je da Unija predlaže novu kemikaliju.

               •Proporcionalnost

                  Postojane organske onečišćujuće tvari izazivaju zabrinutost u svijetu, a Stockholmskom konvencijom nastoji se ukloniti proizvodnja i uporaba tih kemikalija. Stoga je proporcionalno predložiti tu kemikaliju Konvenciji kako bi se osiguralo poduzimanje odgovarajućih mjera na globalnoj razini.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Savjetovanja s dionicima

                  O prijedlogu se s državama članicama i drugim dionicima raspravljalo na 22. sastanku nadležnih tijela za Uredbu (EU) 2019/1021 i, osim toga, na sastanku stručne skupine za postojanost, bioakumulativnost i otrovnost pri Europskoj agenciji za kemikalije te su razmotrene zaprimljene primjedbe.

               •Procjena učinka

                  Procjena učinka nije provedena. Predlaganje kemikalije Konvenciji neće imati nikakav učinak jer se čini da se ne upotrebljava u EU-u. Ako zaključi da je kemikalija postojana organska onečišćujuća tvar, Povjerenstvo će provesti procjenu učinka mogućih mjera upravljanja uzimajući u obzir socioekonomske informacije.

               •Primjerenost propisa i pojednostavnjivanje

                  Prijedlog ne utječe na komercijalnu aktivnost jer kemikalija nije u komercijalnoj uporabi u Uniji te se njime stoga ne izuzimaju mikropoduzeća i ne uključuje posebna pravila za MSP-ove. Prijedlogom se ne utječe na konkurentnost sektora EU-a ni na trgovinu jer se tom kemikalijom ne trguje između Unije i trećih zemalja.

               4.UTJECAJ NA PRORAČUN

                  Prijedlog nema utjecaj na proračun.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

                  Plan provedbe, praćenje, evaluacija i izvješćivanje ne smatraju se potrebnima.

               •Detaljno obrazloženje posebnih odredaba prijedloga

                  Prijedlogom se Komisiji daje mandat za predlaganje klorpirifosa Stockholmskoj konvenciji u ime Europske unije.

               2021/0026 (NLE)

               Prijedlog

               ODLUKE VIJEĆA

               o podnošenju, u ime Europske unije, prijedloga za uvrštavanje klorpirifosa u Dodatak A Stockholmskoj konvenciji o postojanim organskim onečišćujućim tvarima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska zajednica 14. listopada 2004. odobrila je Stockholmsku konvenciju o postojanim organskim onečišćujućim tvarima („Konvencija”) Odlukom Vijeća 2006/507/EZ
                  8
               .

               (2)Kao stranka Konvencije, Unija može podnijeti prijedloge izmjena dodataka Konvenciji. U Dodatku A Konvenciji navode se postojane organske onečišćujuće tvari koje treba ukloniti.

               (3)Prema dostupnim znanstvenim podacima i revizijskim izvješćima te propisno uzimajući u obzir kriterije provjere utvrđene u Dodatku D Konvenciji, klorpirifos pokazuje svojstva postojane organske onečišćujuće tvari.

               (4)Klorpirifos nije odobren kao aktivna tvar u skladu s Uredbom (EZ) br. 1107/2009 Europskog parlamenta i Vijeća
                  9
                te ga stoga nije dopušteno stavljati na tržište ili upotrebljavati u Uniji u sredstvima za zaštitu bilja. Klorpirifos nije odobren ni kao aktivna tvar u skladu s Uredbom (EU) br. 528/2012 Europskog parlamenta i Vijeća
                  10
                te ga stoga nije dopušteno stavljati na tržište ili upotrebljavati u Uniji u biocidnim proizvodima. Osim toga, klorpirifos nije registriran ni za bilo koju drugu uporabu u skladu s Uredbom (EZ) br. 1907/2006 Europskog parlamenta i Vijeća
                  11
                te ga stoga nije dopušteno proizvoditi ili stavljati na tržište Unije za takvu drugu uporabu u količinama od jedne tone ili više na godišnjoj razini po proizvođaču ili uvozniku.

               (5)Iako je klorpirifos postupno ukinut u Uniji, čini se da se izvan Unije i dalje upotrebljava kao pesticid te se raspršuje u okoliš. S obzirom na potencijal za dalekosežni prijenos klorpirifosa kroz okoliš, mjere poduzete na nacionalnoj razini ili na razini Unije nisu dovoljne za osiguravanje visoke razine zaštite okoliša i ljudskog zdravlja te je potrebno šire međunarodno djelovanje.

               (6)Unija bi stoga trebala podnijeti prijedlog Tajništvu Konvencije za uvrštavanje klorpirifosa u Dodatak A Konvenciji,

               DONIJELO JE OVU ODLUKU:

               Članak 1.

               Unija podnosi prijedlog za uvrštavanje klorpirifosa (CAS br.: 2921-88-2, EZ br. 220-864-4) u Dodatak A Stockholmskoj konvenciji o postojanim organskim onečišćujućim tvarima („Konvencija”).

               Komisija dostavlja prijedlog u ime Unije Tajništvu Konvencije sa svim potrebnim informacijama u skladu s Dodatkom D Konvenciji.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (2)

                        Uredba (EU) 2019/1021 Europskog parlamenta i Vijeća od 20. lipnja 2019. o postojanim organskim onečišćujućim tvarima (SL L 169, 25.6.2019., str. 45.).

                     (3)

                        Odluka Vijeća 2004/259/EZ od 19. veljače 2004. o sklapanju, u ime Europske zajednice, Protokola o postojanim organskim onečišćujućim tvarima uz Konvenciju iz 1979. o dalekosežnom prekograničnom onečišćenju zraka (SL L 81, 19.3.2004., str. 35.).

                     (4)

                        Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

                     (5)

                        Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

                     (6)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

                     (7)

                  https://ec.europa.eu/growth/sectors/chemicals/reach/special-cases_hr

                     (8)

                        Odluka Vijeća 2006/507/EZ od 14. listopada 2004. o sklapanju Stockholmske konvencije o postojanim organskim onečišćujućim tvarima u ime Europske zajednice (SL L 209, 31.7.2006., str. 1.).

                     (9)

                        Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).

                     (10)

                        Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

                     (11)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).


               EUROPSKA KOMISIJA
            Bruxelles, 11.8.2021.
            COM(2021) 469 final
            2021/0263(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (Obzor Europa)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru EGP-a u vezi s predviđenim donošenjem odluke Zajedničkog odbora EGP-a u o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. Forum je za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom.  U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda.

               Svrha je predviđenog akta proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u programu Obzor Europa. Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013
                  1
                i Uredba (EU) 2021/819 Europskog parlamenta i Vijeća od 20. svibnja 2021. o Europskom institutu za inovacije i tehnologiju (preinaka)
                  2
                stoga se uključuju u Sporazum o EGP-u.

                  Budući da Lihtenštajn nije izrazio interes za sudjelovanjem u programu Obzor Europa, nacrt odluke Zajedničkog odbora EGP-a odnosi se stoga samo na Norvešku i Island.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Kako bi se premostilo razdoblje od 1. siječnja 2021. do primanja odgovarajućeg plaćanja, nacrt odluke Zajedničkog odbora EGP-a primjenjuje se retroaktivno od 1. siječnja 2021. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu članka 1. stavka 3. Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  3
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji je Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člankom 103. i člankom 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u.

               Program Obzor Europa temelji se na glavama UFEU-a „Industrija” i „Istraživanje i tehnološki razvoj te svemir” (članci 173., 182., 183. i 188.).

               Stoga materijalnu pravnu osnovu predložene odluke čine sljedeće odredbe: članak 173. stavak 3., članak 182. stavak 1., članak 183. i članak 188. drugi stavak UFEU-a.

               4.3.Zaključak

               Pravna osnova za predloženu odluku trebao bi biti članak 173. stavak 3., članak 182. stavak 1., članak 183. i članak 188. drugi stavak UFEU-a, u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Norveška i Island financijski doprinose proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda, primjereno ga je nakon donošenja objaviti u Službenom listu Europske unije.

               2021/0263 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

                  (Obzor Europa)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 173. stavak 3., članak 182. stavak 1., članak 183. i članak 188. drugi stavak, u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u, koji sadržava odredbe o suradnji u posebnim područjima izvan četiriju sloboda.

               (3)Uredba (EU) 2021/695 Europskog parlamenta i Vijeća
                  6
                treba se uključiti u Sporazum o EGP-u.

               (4)Uredba (EU) 2021/819 Europskog parlamenta i Vijeća
                  7
                treba se uključiti u Sporazum o EGP-u.

               (5)Protokol 31. o suradnji u posebnim područjima izvan četiriju sloboda uz Sporazum o EGP-u trebalo bi stoga na odgovarajući način izmijeniti.

               (6)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 170, 12.5.2021., str. 1.

                     (2)

                        SL L 189, 28.5.2021., str. 61.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (4)

                        SL L 305, 30.11.1994., str. 6.–8.

                     (5)

                        SL L 1, 3.1.1994., str. 3.

                     (6)

                        Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013, SL L 170, 12.5.2021., str. 1.

                     (7)

                        Uredba (EU) 2021/819 Europskog parlamenta i Vijeća od 20. svibnja 2021. o Europskom institutu za inovacije i tehnologiju (preinaka), SL L 189, 28.5.2021., str. 61.

    ---documentbreak---

               EUROPSKA KOMISIJA
            Bruxelles, 11.8.2021.
            COM(2021) 469 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (Obzor Europa)

               PRILOG

               ODLUKA ZAJEDNIČKOG ODBORA EGP-a

               br. […]

               оd […]

               o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013
                  1
               .

               (2)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/819 Europskog parlamenta i Vijeća od 20. svibnja 2021. o Europskom institutu za inovacije i tehnologiju (preinaka)
                  2
               .

               (3)Primjereno je da sudjelovanje država EFTA-e u aktivnostima iz Uredbe (EU) 2021/695 i Uredbe (EU) 2021/819 počne 1. siječnja 2021., neovisno o tome kada je ova Odluka donesena, ili o tome je li se o ispunjenju ustavnih zahtjeva za ovu Odluku, ako postoje, obavijestilo nakon 10. srpnja 2021.

               (4)Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi takvih aktivnosti čija provedba započne nakon 1. siječnja 2021. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka predmetnog djelovanja.

               (5)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (6)Protokol 31. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2021.,

               DONIO JE OVU ODLUKU:

               Članak 1.

               Članak 1. Protokola 31. uz Sporazum o EGP-u mijenja se kako slijedi:

               1.u stavku 5. dodaje se sljedeće:

               „—32021 R 0695: Uredba (EU) 2021/695 Europskog parlamenta i Vijeća od 28. travnja 2021. o uspostavi Okvirnog programa za istraživanja i inovacije Obzor Europa, o utvrđivanju pravila za sudjelovanje i širenje rezultata te o stavljanju izvan snage uredbi (EU) br. 1290/2013 i (EU) br. 1291/2013 (SL L 170, 12.5.2021., str. 1.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u sporazumu o bespovratnim sredstvima ili predmetnoj odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.

               Lihtenštajn se izuzima iz sudjelovanja i financijskog doprinosa tom programu.”;

               2.u stavku 11. točki (a) riječi „aktom Zajednice” zamjenjuju se riječima „aktima Zajednice” i dodaje se sljedeće:

               „—32021 R 0819: Uredbom (EU) 2021/819 Europskog parlamenta i Vijeća od 20. svibnja 2021. o Europskom institutu za inovacije i tehnologiju (preinaka) (SL L 189, 28.5.2021., str. 61.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u sporazumu o bespovratnim sredstvima ili predmetnoj odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.”

               Članak 2.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  3*.

               Primjenjuje se od 1. siječnja 2021.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […].

                  Za Zajednički odbor EGP-a

                  Predsjednik

                  […]

                  Tajnici

                  Zajedničkog odbora EGP-a

                     […]

                     (1)

                        SL L 170, 12.5.2021., str. 1.

                     (2)

                        SL L 189, 28.5.2021., str. 61.

                     (3)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 11.8.2021.
            COM(2021) 466 final
            2021/0260(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (Program Europske snage solidarnosti)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Zajedničkom odboru EGP-a u vezi s predviđenim donošenjem odluke Zajedničkog odbora EGP-a u o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. Forum je za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom.  U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda.

               Svrha je predviđenog akta proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u programu Europske snage solidarnosti. Uredba (EU) 2021/888 Europskog parlamenta i Vijeća od 20. svibnja 2021. o uspostavi programa Europske snage solidarnosti i o stavljanju izvan snage uredaba (EU) 2018/1475 i (EU) br. 375/2014
                  1
                stoga se uključuje u Sporazum o EGP-u.

                  Budući da Norveška nije izrazila interes za sudjelovanjem u programu Europske snage solidarnosti, nacrt odluke Zajedničkog odbora EGP-a odnosi se stoga samo na Lihtenštajn i Island.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Kako bi se premostilo razdoblje od 1. siječnja 2021. do primanja odgovarajućeg plaćanja, nacrt odluke Zajedničkog odbora EGP-a primjenjuje se retroaktivno od 1. siječnja 2021. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu članka 1. stavka 3. Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u.

               Program Europske snage solidarnosti temelji se na glavama UFEU-a „Obrazovanje, strukovno osposobljavanje, mladi i sport” i „Humanitarna pomoć” (članak 165. stavak 4., članak 166. stavak 4. i članak 214. stavak 5.).

               Stoga materijalnu pravnu osnovu predložene odluke čine sljedeće odredbe: članak 165. stavak 4., članak 166. stavak 4. i članak 214. stavak 5. UFEU-a.

               4.3.Zaključak

               Pravna osnova za predloženu odluku trebali bi biti članak 165. stavak 4., članak 166. stavak 4. i članak 214. stavak 5. UFEU-a u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Lihtenštajn i Island financijski doprinose proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda, primjereno ga je nakon donošenja objaviti u Službenom listu Europske unije.

               2021/0260 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

                  (Program Europske snage solidarnosti)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 165. stavak 4., članak 166. stavak 4. i članak 214. stavak 5., u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u, koji sadržava odredbe o suradnji u posebnim područjima izvan četiriju sloboda.

               (3)Uredba (EU) 2021/888 Europskog parlamenta i Vijeća
                  5
                treba se uključiti u Sporazum o EGP-u.

               (4)Protokol 31. (o suradnji u posebnim područjima izvan četiriju sloboda) uz Sporazum o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 202, 8.6.2021., str. 32.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 305, 30.11.1994., str. 6.–8.

                     (4)

                        SL L 1, 3.1.1994., str. 3.

                     (5)

                        Uredba (EU) 2021/888 Europskog parlamenta i Vijeća od 20. svibnja 2021. o uspostavi Europskih snaga solidarnosti i stavljanju izvan snage uredbi (EU) 2018/1475 i (EU) br. 375/2014, SL L 202, 8.6.2021., str. 32.

    ---documentbreak---

               EUROPSKA KOMISIJA
            Bruxelles, 11.8.2021.
            COM(2021) 466 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (Program Europske snage solidarnosti)

               PRILOG

               ODLUKA ZAJEDNIČKOG ODBORA EGP-a

               br. […]

               оd […]

               o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/888 Europskog parlamenta i Vijeća od 20. svibnja 2021. o uspostavi programa Europske snage solidarnosti i o stavljanju izvan snage uredaba (EU) 2018/1475 i (EU) br. 375/2014
                  1
               .

               (2)Primjereno je da sudjelovanje država EFTA-e u aktivnostima iz Uredbe (EU) 2021/888 počne 1. siječnja 2021., neovisno o tome kada je ova Odluka donesena ili o tome je li se o ispunjenju ustavnih zahtjeva za ovu Odluku, ako postoje, obavijestilo nakon 10. srpnja 2021.

               (3)Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi takvih aktivnosti čija provedba započne nakon 1. siječnja 2021. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka predmetnog djelovanja.

               (4)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (5)Protokol 31. uz Sporazum o EGP-u trebalo bi stoga na odgovarajući način izmijeniti kako bi se omogućila provedba te proširene suradnje od 1. siječnja 2021.,

               DONIO JE OVU ODLUKU:

               Članak 1.

               Članak 4. Protokola 31. uz Sporazum o EGP-u mijenja se kako slijedi:

               1.Iza stavka 2.q umeće se sljedeći stavak:

               „2.rDržave EFTA-e od 1. siječnja 2021. sudjeluju u sljedećem europskom programu:

               —32021 R 0888: Uredba (EU) 2021/888 Europskog parlamenta i Vijeća od 20. svibnja 2021. o uspostavi Europskih snaga solidarnosti i stavljanju izvan snage uredbi (EU) 2018/1475 i (EU) br. 375/2014 (SL L 202, 8.6.2021., str. 32.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u sporazumu o bespovratnim sredstvima ili predmetnoj odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.

               Norveška se izuzima iz sudjelovanja i financijskog doprinosa tom programu.”

               2.Tekst stavka 3. zamjenjuje se sljedećim:

               „Države EFTA-e daju financijski doprinos u skladu s člankom 82. stavkom 1. točkom (a) Sporazuma programima i aktivnostima iz stavaka 1., 2., 2.a, 2.b, 2.c, 2.d, 2.e, 2.f, 2.g, 2.h, 2.i, 2.j, 2.k, 2.l, 2.m, 2.n, 2.o, 2.p, 2.q i 2.r.”

               Članak 2.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  2*.

               Primjenjuje se od 1. siječnja 2021.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […].

                  Za Zajednički odbor EGP-a

                  Predsjednik

                     […]

                  Tajnici

                  Zajedničkog odbora EGP-a

                     […]

                     (1)

                        SL L 202, 8.6.2021., str. 32.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]